ئەڵمانیا لە ئۆڵۆمپیاد
ئەڵمانیا بۆ یەکەمجار لە ساڵی ١٨٩٦ بەشداری یارییەکانی ئۆڵۆمپیادی کردووە، لەوکاتەوە لە زۆبەی خولەکانی یارییەکانی ئۆڵۆمپیادی ھاوینە بەشداری کردووە، لە ساڵی ١٩٣٦ میوانداری ھەردوو ئۆڵۆمپیادی زستانە و ھاوینەی کردووە، ھەروەھا میوانداری ئۆڵۆمپیادی ھاوینەی ١٩٧٢یشی کردووە. جگە لەوەش ئەڵمانیا ھەڵبژێردرابوو بۆ میوانداریکردنی ئۆڵۆمپیادی ھاوینەی ساڵی ١٩١٦ و ھەروەھا ئۆڵۆمپیادی زستانەی ساڵی ١٩٤٠ کە بەھۆی جەنگە جیھانییەکانەوە ناچار بوو ھەردووکیان ھەڵوەشێنێتەوە. دوای ئەم جەنگانە، ئەڵمانییەکان لە ساڵانی ١٩٢٠ و ١٩٢٤ و ١٩٤٨ بەشداریکردنیان لێ قەدەغە کرا، وڵاتەکەش کاتێک دابەش بوو بەسەر دوو وڵاتدا، بەجیا شاندی وەرزشوانان بەشداریان لە یارییەکان کرد، لە ساڵی ١٩٨٠ ئەڵمانیای ڕۆژاوا بایکۆتی ئۆڵۆمپیادی ١٩٨٠ی مۆسکۆی کرد، و لە ساڵی ١٩٨٤ ئەڵمانیای ڕۆژھەڵات بایکۆتی ئۆڵۆمپیادی ١٩٨٤ی کرد. وەرزشوانانی ئەڵمانیا بە شێوەیەکی گشتی خاوەنی ٩٢٢ مەدالیای ئۆڵۆمپیادن کە ٣٠٥یان مەدالیای زێڕە.

سەرچاوەکان 

ئەڵمانیا لە ئۆڵۆمپیاد
وەرزشی ئەڵمانیا